ELONGESO 17
Oñgeni Ovatalelipo Vomauaneno Vetukuatesako?
Ovihonekwa vio Vakristau mo Gregu vipopia unene Mbarnabe na apostolu Paulu. Ovalume ovo ankho valinga omaungendi okukatalelapo omawaneno. Omokonda yatyi? Ankho vesuka unene nouwa wovakuatate vavo vopaspilitu. Paulu wapopile okuti ankho uhanda “okukondoka akatalelepo ovakuatate” atale oñgeni vekahi. Ankho wafuapo pala okuenda kovilongo viokokule opo ekevepameke. (Atos 15:36) Tupu hono ovatalelipo vetu vomawaneno vena ehando olio.
Veya okutupameka. Omutalelipo womauaneno, utalelapo omawaneno 20 ine alamba-po, okukala osimano mu kese limwe, tuvali menima. Tupondola okupola ouwa omunene kounongo wovakuatate ovo, novakai vavo inkha vanepa. Valinga ononkhono mbokunoñgonoka ovakuendye novakulu, tupu vahanda okuenda nonthue movilinga viokuivisa, nokulongesa ovanthu Ombimbiliya. Ovakulu ovo, vetutalela-po pomaumbo etu kumwe novakulu vewaneno, nokulinga omalongomona momaliongiyo no movionge opo vetupameke.—Atos 15:35.
Vesuka novanthu aveho. Ovatalelipo vomauaneno vesuka unene noupanga ewaneno lina na Jeova. Veliongiya novakulu vewaneno novakuatesiko vavo, vatale oñgeni ewaneno likahi nokuenda, nokuava onondonga mambuvekuatesako okulinga nawa ovilinga viavo. Vakuatesako ovakokoli-ndyila okulinga ovilinga viavo nombili, nokunoñgonoka ovape, nokutehelela ononkhono valinga opo vakale Ovakristau. Kese umwe povakuatate ovo, uliava oe muene “ngomuundapi pala ouwa [wetu].” (2 Coríntios 8:23) Tuesukisa okuhetekela ekolelo liavo nombili vena na Huku.—Hebreus 13:7.
Omokonda yatyi ovatalelipo vomauaneno vatalelapo omawaneno?
Oñgeni upondola okupola-ko ouwa tyina veya okutalelapo ewaneno?
cjk_Latn ssw_Latn umb_Latn umb_Latn umb_Latn luo_Latn umb_Latn